Daniele Orsato arbitrează meciul PSG – Borussia Dortmund din semifinalele Ligii Campionilor
Italianul Daniele Orsato va arbitra meciul Paris Saint-Germain – Borussia Dortmund, care va avea loc, marţi, de la ora 22.00, în manşa secundă din semifinalele Ligii Campionilor.
Orsato va fi ajutat de conaţionalii săi Ciro Carbone şi Alessandro Giallatini.
Rezervă va fi Davide Massa.
În Camera VAR se vor afla Massimiliano Irrati şi Paolo Valeri.
În tur, Borussia s-a impus, scor 1-0.